**Ministru kabineta noteikumu projekta**

**"Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai""**

 **sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts risinātu jau š.g. jūnijā sabiedriski nozīmīgas lietas: 1) epidemioloģiski samērīgus mirušo piemiņas dienu (kapusvētku) dievkalpojumus; 2) atkāpi no maksātnespējas administratoru kvalifikācijas eksāmena izsludināšanas, nodrošinot līdztiesīgu un prognozējamu pāreju uz maksātnespējas administratoru amata apliecību 5 gadu termiņu, neuzsākot trešo kvalifikācijas periodu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta 1. punktsAtbilstoši pašreizējai Ministru kabineta 2020. gada 9. jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – MK noteikumi Nr. 360) regulējums nesniedz nepieciešamos risinājumus mirušo piemiņas dienu (kapusvētku) dievkalpojumu norisei, kas no jūnija mēneša kļūst arvien aktuālāk visā valstī. Minēto pasākumu norise aptver specifiskus dievkalpojumus (reliģiskās darbības veikšanu) kapsētās mirušo piemiņai un tie sociālpolitiski ir atzīstami par nozīmīgiem notikumiem sabiedrībai, īpaši dažādu reliģisko konfesiju pārstāvjiem. Tā kā šādas tradīcijas pašsaprotami ietver arī paredzama apmēra pulcēšanos, tad, nepieciešams noteikt prasības un nosacījumus arī epidemioloģiskās drošības nodrošināšanai. Ievērojot minēto, Ministru kabineta noteikumu projekts sagatavots, lai nodrošinātu sabiedrībai iespēju epidemioloģiski droši piedalīties mirušo piemiņai veltītajās tradīcijās, gan arī noteiktu epidemioloģiskās drošības noteikumus, kas būtu ievērojami šādu ārtelpās noturētu mirušo piemiņas dievkalpojumos. Grozījumi ļautu rīkot mirušo piemiņai veltītus dievkalpojumus, nodrošinot epidemioloģiskās drošības prasību ievērošanu to noturēšanas vietā, gan ievērojot divu metru distanci, gan lietojot mutes un deguna aizsegus, gan arī nodrošinot ierobežotu pulcēšanos jau atļautajās robežās divu mājsaimniecību ietvaros.Noteikumu projekta 2. punktsMaksātnespējas likuma 13.1 panta otrā daļa noteic, ka pēc maksātnespējas procesa administratora (turpmāk – administrators) iecelšanas amatā Maksātnespējas kontroles dienesta direktors izdod administratoram viņa amata apliecību, kuras derīguma termiņš ir divi gadi. Saskaņā ar Maksātnespējas likuma 16.2 panta pirmo daļu pēc iecelšanas amatā administrators reizi divos gados, skaitot no amatā iecelšanas dienas vai iepriekšējā kvalifikācijas eksāmena nokārtošanas dienas (turpmāk – kvalifikācijas periods), kārto administratora kvalifikācijas eksāmenu (turpmāk – kvalifikācijas eksāmens). Saskaņā ar Maksātnespējas likuma 174.1 panta 8. punktu kvalifikācijas eksāmenu organizē Maksātnespējas kontroles dienests. Ministru kabineta 2021. gada 27. maija sēdē tika atbalstīta steidzama likumprojekta "Grozījumi Maksātnespējas likumā" (VSS-297) iesniegšana Saeimā, atbilstoši kuram paredzētas būtiskas izmaiņas administratoru eksaminācijas tiesiskajā regulējumā, t.sk. izmaiņas Maksātnespējas likuma 13.1 panta otrajā daļā un 16.2 panta pirmajā daļā, paredzot, ka turpmāk administratora amata apliecība tiks izdota uz pieciem gadiem. Lai nodrošinātu vienlīdzīgu attieksmi un tiesisko regulējumu visiem amatā ieceltajiem administratoriem attiecībā uz pāreju uz piecu gadu kvalifikācijas periodu, līdz brīdim, kad stāsies spēkā plānotie grozījumi Maksātnespējas likumā, ir nepieciešams pieņemt tiesisko regulējumu, kas ļautu Maksātnespējas kontroles dienestam neuzsākt trešo kvalifikācijas periodu, izsludinot kvalifikācijas eksāmenu (kārtējo kvalifikācijas eksāmenu administratoriem, kuriem šobrīd izdotās amata apliecības derīguma termiņš noteikts līdz 2021. gada 11. oktobrim), un dotu tiesības administratoriem pildīt amata pienākumus uz likuma pamata līdz dienai, kad spēkā stāsies Maksātnespējas likuma grozījumi, atbilstoši kuriem tiks pagarināts administratora kvalifikācijas periods. Tādējādi šobrīd Saeimā likumprojektam "Grozījumi Covid-19 infekcijas izplatības pārvaldības likumā" (Reģ. Nr. 1066/Lp13) (likumprojekts 1.lasījumā pieņemts 2021. gada 20. maijā) iesniegts priekšlikums, kas paredz papildināt likumu ar 37.4 pantu, nosakot, ka administratoriem, kuri iecelti amatā saskaņā ar Maksātnespējas likumā noteikto regulējumu un kuru amata apliecību derīguma termiņa beigu datums ir noteikts, sākot ar 2021. gada 11. oktobri, pamatojoties uz izsniegto amata apliecību, ir tiesības pildīt administratora pienākumus līdz dienai, kad spēkā stājas grozījumi Maksātnespējas likumā, atbilstoši kuriem pagarināts administratora kvalifikācijas periods. Šobrīd minētais priekšlikums ir atbalstīts atbildīgās komisijas sēdē.[[1]](#footnote-2) Paredzams, ka minētais regulējums varētu stāties spēkā š.g. jūlija laikā. Savukārt saskaņā ar Ministru kabineta 2017. gada 30. maija noteikumu Nr. 288 "Maksātnespējas procesa administratora pretendentu apmācības, eksaminācijas kārtība, eksaminācijas komisijas darbības kārtība un maksātnespējas procesa administratoru amatā iecelšanas, atbrīvošanas, atcelšanas un atstādināšanas no amata un amata darbības apturēšanas kārtība" 88. punktu kvalifikācijas eksāmens jāizsludina ne vēlāk kā divus mēnešus pirms tā norises. Līdz ar to trešais kvalifikācijas periods būtu jāuzsāk un kvalifikācijas eksāmens būtu jāizsludina ne vēlāk kā līdz 5. jūlijam. Minētais nozīmē, ka rosinātais regulējums Covid-19 infekcijas izplatības pārvaldības likumā vēl var nestāties spēkā, kad Maksātnespējas kontroles dienestam būtu jāizsludina kvalifikācijas eksāmens. Tādējādi, lai nodrošinātu iecerētās pārejas uz maksātnespējas administratoru amata apliecību 5 gadu termiņu, neuzsākot trešo kvalifikācijas periodu, kas nodrošinātu vienādu attieksmi pret visiem šobrīd profesijā esošajiem administratoriem, un, ņemot vērā mainīgo epidemioloģisko situāciju saistībā ar Covid-19 infekcijas izplatību, nepieciešams nostiprināt atkāpi no noteiktās maksātnespējas administratoru kvalifikācijas eksāmena izsludināšanas kārtības, paredzot tam īsāku laika periodu. |
| 3. | Projekta izstrādē iesaistītās institūcijas un publiskas personas, kapitālsabiedrības | Nav |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Mirušo piemiņas dienu (kapusvētku) tradīciju piekopjošās mājsamniecības, reliģiskās organizācijas, kapavietu uzturētāji un kapsētu apsaimniekotāji;2) Maksātnespējas procesa adminsitratori un Maksātnespējas kontroles dienests. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | 1)Reliģiskās organizācijas; 2) Maksātnespējas kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Bočs 67046131

lauris.bocs@tm.gov.lv

1. Likumprojekts "Grozījums Covid-19 infekcijas pārvaldības likumā" (Nr. 1066/Lp13) https://titania.saeima.lv/LIVS13/SaeimaLIVS13.nsf/webAll?SearchView&Query=([NumberTxt]=+1066/Lp13)&SearchMax=0&SearchOrder=4). [↑](#footnote-ref-2)